"Zeven Provinciën" oli vuodesta 1696 vara-amiraali Gerard Callenburghin lippulaivana vara-amiraali Philips van Almonden komentamassa laivastossa. Espanjan perimyssodassa alus oli 1702–1703 osa Englannin ja Alankomaiden yhdistynyttä laivastoa Välimerellä, ja se oli Philips van der Goesin lippulaivana. Se osallistui muun muassa Vigon taisteluun 12. lokakuuta 1702, Cádizin valtaukseen 1702 ja oli Paulus van der Dussenin lippulaivana Barcelonan piirityksessä 1705.